Svjetski jezik (Volapük).


Predgovor. 

Moja borba sastoji se iz triju člančica, koja sam rimskimi brojevi poredao. Prvim iznio sam volapük pred Hrvate. Drugi je uztuk prigovorm dr. Petra Tomića. Treći je poraz (dozvolite mi tako smjelu rieč) dopisnika „Le temps“-ova.

Slovnicu sam sastavio dakako po obretniku Schleyeru; mnogo liepoga našao sam i u knjižicah prof. dr. Kerckhoffs-a i dr. Obhlidal-a.

Što se moje hraštine tiče, to molim čitatelje neka bi gdjegdje jednim okom zažmirili, akoprem sam zavirivao u slovnice Babukića, Divkovića o Mažuranića.

Zahvaljujem svim, koji su mi kod ovoga malenoga posla kakogod pomogli, osobito pako gosp. dr. Ivanu Vranjicanu, koji me je o djelih Ivičevićevih obavjestio.

Mnijem, da je svakomu inteligentnomu Hravu otačbenička dužnost učiti se volapüku.

Tim, moja knjižice, budi preporučena blagonakonosti svih uvidjavnih.

Zagreb 1885 rujna 25.

Juraj Bauer.

A. Borba. 

Tko istinu gudi, gudalom ga po prstih biju.Kim violinom veliti, oti flapon su finedis me violinabob.Lepüked koazänik.

I. Svjetski jezik. („Volapük“). 

Eko Volapük!

Osobito malene narode, koji se izvan vlastite domovine nikuda i nikamo okrenuti ne mogu i kojim veliki narodi kadkada i nasilno svoj jezik narivavaju, mora veoma zanimati pitanje o jeziku, kojim bi cielim svietom obćiti i prolaziti mogli. Nu ne samo ovi već i veliki narodi, kao što je njemački, uvidjaju blagodat takvoga sveobćega sredstva, za medjunarodno razumievanje. Gle! i sam Englez, koji je svoj jezik po cieloj zemlji raznio, nalazi prečesto zaprieka u obćenju s inorodjenici, te su se sbog toga i u njem pojavljivali muževi, koji su htjeli čovječanstvo usrećiti jezikom sveobćim. Jedan je od najstarijih pazigrafa englezki biskup Wilkins.

Premda nam Niemci s jedne strane nisu najmiliji, jer nam svoj jezik narivavahu; to ipak moramo pravedno priznati, de je i u njih mnogo plemenitih muževa, koji, svako takovo nasilje na narodno čuvstvo, pa bilo i proti najneznatnjiemu narodu naprečac osudjuju. Medju takove odličnike brojim sve pazigrafe i paziglose njemačkoga naroda; a tih nije malo.